Kannattajakorttien keruu aloitettiin pian Jussi Halla-ahon tultua valituksi perussuomalaisten puheenjohtajaksi. Siniset erosivat valinnan jälkeen perussuomalaisten eduskuntaryhmästä.

Sinisten eduskuntaryhmän puheenjohtaja Simon Elo kertoo Ilta-Sanomien mukaan (siirryt toiseen palveluun), että siniset ovat saamassa puolueen kannattajakorttikeräyksen päätökseen.

Elo ei vahvista virallisena tietoa, että vaadittavat 5 000 kannattajakorttia olisivat olemassa, vaan sanoo tarkistuslaskennan olevan menossa. Elon mukaan kannattajakortteja tulee myös koko ajan lisää.

Elon mukaan asiassa ei kiiruhdeta liian nopeasti, ettei viime hetkellä tule yllätyksiä. Ryhmä järjestää Elon mukaan tiedotustilaisuuden ensi viikollla.

Siniset aloittivat kannattajakorttien keräämisen ryhmän irrottauduttua perussuomalaisten eduskuntaryhmästä kesäkuussa.